1. ΝΟΜΟΘ.ΔΙΑ ΤΑΓΜΑ  υπ' αριθ.  600 της 15/19  Απρ. 1948 Περί ρυθμίσεως ζητημάτων αναγομένων εις γάμους τελεσθέντας εν Δωδεκανήσω και εις αποφάσεις περί διαζυγίου εκδοθείσας υπό των εν Δωδεκανήσω Εκκλησιαστικών Δικαστηρίων. ΄Αρθρον 1. Οι μέχρι της δημοσιεύσεως του παρόντος εν Δωδεκανήσω τελεσθέντες γάμοι μεταξύ ορθοδόξων χριστιανών κατά τους κανόνας της Ανατολικής Ορθοδόξου Εκκλησίας, άνευ όμως τηρήσεως των διατυπώσεων του κατά τον χρόνον της τελέσεώς των ισχύσαντος εν Δωδεκανήσω Ιταλικού Δικαίου, θεωρούνται έγκυροι. ΄Αρθρον 2. Μικτοί γάμοι τελεσθέντες εν Δωδεκανήσω μέχρι της δημοσιεύσεως του παρόντος υπό ιερέως της Ρωμαϊκής Καθολικής Εκκλησίας άνευ τηρήσεως των προς τέλεσιν αυτών διατυπώσεων, των απαιτουμένων υπό της Ανατολικής Ορθοδόξου Εκκλησίας, ή του κατά τον χρόνον της τελέσεως αυτών ισχύοντος Ιταλικού δικαίου, θεωρούνται έγκυροι, εφ' όσον μέχρι της δημοσιεύσεως του παρόντος νόμου δεν εξεδόθη περί ακυρότητος αυτών αμετάκλητος δικαστική απόφασις. ΄Αρθον 3. Τελεσίδικοι αποφάσεις περί διαζυγίου, εκδοθείσαι άνευ δικαιοδοσίας κατά την προϊσχύσασαν εν Δωδεκανήσω νομοθεσίαν, μέχρι της κατά την 4ην Απριλίου 1947 συστάσεως των προσωρινών Δικαστηρίων υπό των Πνευματικών Δικαστηρίων των Ιερών Μητροπόλεων Δωδεκανήσου, θεωρούνται ως εγκύρως εκδοθείσαι. Οι οικείοι Μητροπολίται υποχρεούνται να κηρύξωσιν αυτεπαγγέλτως και πνευματικώς λελυμένους τους γάμους τούτους εντός τριών μηνών από της δημοσιεύσεως του παρόντος νόμου δια της Εφημερίδος της Κυβερνήσεως. Άρθρον 4. Θεωρούνται έγκυροι γάμοι τλεσθέντες εν Δωδεκανήσω κατά τους κανόνας της Ανατολικής Ορθοδόξου Εκκλησίας μέχρι της δημοσιεύσεως του παρόντος Νόμου υπό προσώπων διαζευχθέντων  κατά τας διατάξεις του άρθρου 3, και προ έτι της κηρύξεως και πνευματικώς λελυμένου του προτέρου αυτών γάμου. ΄Αρθρον 5. Έτεροι λόγοι ακυρότητος ή ακυρωσίας των γάμων περί ων τα άρθρα 1-4 δεν θίγονται υπό των διατάξεων του παρόντος νόμου, διέπονται δε οι λόγοι ούτοι υπό των διατάξεων του κατά τον χρόνον της τελέσεως των γάμων τούτων ισχύσαντος εν Δωδεκανήσω Δικαίου. ΄Αρθρον 6. 1.Άδεια του παρά Πρωτοδίκαις Εισαγγελέως, εκδιδόμένη επί τη αιτήσει του συζύγου ή, τούτου εκλιπόντος ή κωλυομένου, της συζύγου, μετ' έρευναν των πραγματικών περιστατικών, καταχωρούνται εν τοις οικείοις ληξιαρχικοίς βιβλίοις οι περί ων τα προηγούμενα άρθρα γάμοι εφ' όσον δεν έχουσιν μέχρι της δημοσιεύσεως του παρόντος νόμου εξ οιουδήποτε λόγου καταχωρηθή εν αυτοίς. 2.Κατά τον αυτόν τρόπον σημειούνται εν τοις οικείοις ληξιαρχικοίς βιβλίοις και αι περί ων το άρθρον 3 αποφάσεις περί διαζυγίου μετά την υπό του οικείου Μητροπολίτου πνευματικήν λύσιν των γάμων τούτων. 3.Αι περί ων αι πρηγούμεναι παράγραφοι αιτήσεις υποβάλλονται εντός προθεσμίας τεσσάρων μηνών από της δημοσιεύσεως του παρόντος νόμου. Οι μη υποβάλλοντες εμπροθέσμως τας αιΓάμοι Δωδεκανήσου 7.Θ.β.1 τήσεις ταύτας τιμωρούνται υπό του Πλημμελειοδικείου δια χρηματικής ποινής. Κατά τα λοιπά εφαρμόζονται αι διατάξεις του άρθρου 34 του Κώδικος περί ληξιαρχικών πράξεων. ΄Αρθρον 7. Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. Σελ. 343 